Johannes Thingnes Bø

Johannes Thingnes Bø (født 16. mai 1993 i Stryn) er en norsk skiskytter som representerer Markane Idrettslag. Han har fem gull, to sølv og én bronse fra OL, og han har 17 VM-gull, derav syv individuelle. Han har vunnet verdenscupen sammenlagt fire ganger (2018/19, 2019/20, 2020/21 og 2022/23).

De individuelle VM-seirene kom på sprint i 2015 i Kontiolax, i 2019 i Östersund og i 2023 i Oberhof, på fellesstart i 2016 i Oslo og i 2020 i Antholz og på  jaktstart og normaldistansen i 2023 i Oberhof. Hans første OL-gull fikk han da han vant normaldistansen i vinter-OL 2018 i Pyeongchang og han vant fire gull i vinter-OL 2022 i Beijing der han var med på Norges lag som tok vant blandet stafett, deretter vant han sprinten, så var han med på det norske laget som vant 4 × 7,5 km stafett og til slutt vant han fellesstarten.

7. januar 2023 tok han sin pallplass nr. 100 i karrieren (inkludert verdenscup, VM og OL), da han vant sprinten i Pokljuka.

Bakgrunn 
Bø er sønn av Klemet Bø og Aslaug Hildegunn Thingnes Bø, født og oppvokst i jordbruksbygda Stryn. Han er nest yngst av fem søsken, der den fem år eldre broren Tarjei Bø er flere ganger verdensmester i skiskyting. Bø er nevø av programleder, journalist og fotograf Harald Thingnes på sin mors side.

Karriere

2009 
Bø kom på sprinten i Hovedlandsrennet 2009 på Beitostølen. I tillegg fikk han sølv på stafetten, sammen med Jarle Midthjell Gjørven, Runar Netland og Johan Eirik Meland. Buskerud tok gullet.

I september fikk han to gull i NM i rulleskiskyting i Vik i Sogn, i klassen Menn 17 år. Først vant han sprinten, deretter jaktstarten.

2010 
I februar 2010 var det junior-NM på Stiklestad, der han stilte i klassen 17 år. Her fikk han femteplass på normaldistanse, sølv på sprinten (bak ) og fjerdeplass på stafetten, sammen ,  og Håvard Gutubø Bogetveit. I NM i mixstafett i mars kom han på 9.-plass i klassen 17-19 år, sammen med  og Ole Martin Erdal. 

Han stilte også i NM for seniorer i april, der han kom på 10.-plass på 10 km sprint. På fellesstart 15 km kom han på 55.-plass – sist av de som fullførte. På stafetten fikk han 6.-plass, sammen , Håvard Gutubø Bogetveit og Ronny André Hafsås. I NM i rulleskiskyting 2010 i Sirdal i september fikk han to gull i klassen 18 år, først i sprint og deretter i jaktstarten. Han gjorde seg også bemerket i Norgescupen, med bl.a. andreplass på 7,5 km sprint i Drangedal og gull på NC-rennet i Mo i Rana.

I april 2012 ble Bø for aller første gang tatt ut til Norges seniorlandslagstropp.

2011 
Bø fikk oppmerksomhet i media i 2011 etter at hans fem år eldre bror, Tarjei, fikk sitt gjennombrudd i verdenscup og VM, og Johannes vant to individuelle gull i junior-NM i skiskyting samt et gull i spesiallangrenn samme året. Han ble juniornorgesmester på normaldistanse (20 km) og sprint, og fikk sølv på stafetten sammen , Ole Martin Erdal og Håvard Bogetveit.

I februar 2011 deltok han i Europeisk olympisk ungdomsfestival («Ungdoms-OL») i Liberec i Tsjekkia. Her fikk han sølv på 12,5 kilometer, til tross for fall og brekt stav, og til sammen fem bom på skytingen. Tyske Matthias Dorfer vant gullet på denne distansen, 1.26,9 foran Bø. Dagen etter tok han gull på sprinten, til tross for 4 bom.

Han deltok også i Norgesmesterskapet i skiskyting 2011 for seniorer, der han traff på 16 av 20 skudd på normaldistanse (20 km), og endte på sjetteplass. Storebror Tarjei vant gullet.

Også i langrenn gjorde han seg bemerket. I junior-NM på ski 2011 i Selbu fikk Sogn og Fjordane skikrins lag 1 syvendeplass på stafetten, med Johannes Bø på laget. Individuelt vant han gull på 15 km, foran Håvard Solås Taugbøl og , og han fikk syvendeplass på 10 km.

2012 – Trippel juniorverdensmester 
Han deltok i junior-EM i januar 2012. På sprinten kom han på 8.-plass etter én bom på liggende skyting og tre bom på stående. Gullet gikk til hans lagkamerat Vetle Sjåstad Christiansen. På jaktstarten gikk han seg opp, og tok bronse, kun 0,2 sekunder bak Vetle Sjåstad Christiansen som tok sølvet.

I slutten av februar vant han tre gull i junior- og ungdoms-VM 2012 i finske Kontiolax. Først var han med på det norske stafettlaget som tok gull i juniorklassen, sammen med , Vetle Sjåstad Christiansen og . Deretter vant han sprinten i ungdomsklassen (7,5 km), til tross for to bom. Her gikk sølvet til  og bronsen til . Med 50 sekunders forsprang tok han gull også på jaktstarten, der tyske Matthias Dorfer gikk seg opp til sølv.

Junior-NM i langrenn 2012 ble arrangert 16. – 18. mars i Holmenkollen. Bø fikk her to gull; først på 10 km fri teknikk i klassen 19/20 år, deretter i 4 x 5 km stafett, for Sogn og Fjordanes førstelag. Stafettgullet vant han sammen , Gjøran Tefre og Håvard Bogetveit. Han deltok også i 20 km klassisk, men endte der på 13.-plass.

2013/14 – Første verdenscupseier og Vinter-OL 
Den 14. desember 2013 tok han sin første seier i Verdenscupen i skiskyting. Etter feilfri skyting vant han et verdenscuprenn i Annecy-Le Grand Bornand, over et halvt minutt foran Ondřej Moravec.. Han fulgte opp med en overlegen seier på den påfølgende jaktstarten med 19 treff. I prøve-VM i Kontiolax i mars 2014 vant han alle tre rennene (to sprinter og en jaktstart). 

Den 4. januar 2014 fikk Bø prisen som «årets gjennombrudd» på idrettsgallaen etter sitt gjennombrudd i verdenscupen i skiskyting.  

Bø deltok også i Vinter-OL i Sotsji, der hans beste plassering ble en 8.-plass på fellesstarten og en fjerdeplass på stafetten. 

Han avsluttet sesongen med en tredjeplass i verdenscupen sammenlagt.

2014/15 – Verdensmester 
Bø tok to verdenscupseire på sprint før han reiste til VM i skiskyting i Kontiolax. Der tok han gull på sprinten foran canadiske Nathan Smith og broren Tarjei. Han fikk også med seg en sølvmedalje på stafetten og en bronse på mix-stafett.

2015/16 – Dobbelt verdensmester 
Bø slet i starten av sesongen, men tok sin første verdenscupseier for sesongen i Ruhpolding i januar 2016. Et par uker senere i Antholz tok han for første gang en pallplass i et verdenscuprenn uten å vinne, en tredjeplass. I februar vant han sin 10. verdenscupseier på sprinten i Presque Isle, og fulgte opp med en andreplass på jaktstarten. 

I VM i Oslo tok han en bronsemedalje på mix-stafetten, etterfulgt av tre fjerdeplasser på sprint, jaktstart og 20 km. På stafetten vant han gull sammen med broren Tarjei, Ole Einar Bjørndalen og Emil Hegle Svendsen. Dagen etter tok han sitt andre individuelle VM-gull på fellesstarten.

2017/2018  – Olympisk mester 
Den 15. februar 2018 ble han olympisk mester på 20 km foran Jakov Fak og Dominik Landertinger.

2018/2019 – VM og verdenscupen sammenlagt 
I VM i skiskyting 2019 i Östersund vant han fem medaljer – fire gull og en sølv. Han vant gull på sprint og var med på de norske lagene som vant blandet stafett, parstafett og stafett for menn. Sølvmedaljen tok han på jaktstarten. Bø vant verdenscupen i skiskyting 2018/19 sammenlagt etter å ha vunnet 16 renn – ny rekord for antall rennseire i skiskyting i løpet av samme sesong.

2019/2020 
Under VM i skiskyting 2020 i Antholz vant Bø seks medaljer, hvorav tre gull og tre sølv. Han gikk ankeretappen på det norske laget som tok gull på blandet stafett, der Marte Olsbu Røiseland, Tiril Eckhoff og Tarjei Bø var de andre på det norske laget. Han var også med på å ta gull på parstafett sammen med Marte Olsbu Røiseland, og han vant individuelt gull på fellesstarten. Sølvmedaljene tok han på normaldistansen, jaktstarten og på stafetten sammen med Vetle Sjåstad Christiansen, Johannes Dale og storebror Tarjei Bø. Han vant ni verdenscuprenn denne sesongen og verdenscupen sammenlagt for andre år på rad.

2020/2021 
Under VM i skiskyting 2021 i Pokljuka gikk Bø andre etappe på det norske laget som tok gull på blandet stafett. Sturla Holm Lægreid, Tiril Eckhoff og Marte Olsbu Røiseland gikk de øvrige etappene. To dager senere gikk han tredje etappe på laget som tok gull i herrenes stafett, sammen med Holm Lægreid, Tarjei Bø og Vetle Sjåstad Christiansen. Individuelt ble det en bronsemedalje på jaktstarten som beste resultat. Han vant fire verdenscuprenn denne sesongen og verdenscupen sammenlagt for tredje gang på rad etter en tvekamp med Sturla Holm Lægreid som ikke ble avgjort før på siste skyting på den avsluttende fellesstarten i Östersund.

2021/22 – fire OL-gull

I vinter-OL 2022 i Beijing gikk han ankeretappen på Norges lag som tok gull i blandet stafett. De øvrige på laget var Marte Olsbu Røiseland, Tiril Eckhoff og Tarjei Bø. Det ble bronse på normaldistansen og deretter gull på sprinten. Bø gikk tredjeetappen på Norges lag som tok gull på 4 × 7,5 km stafett. Bø startet sin etappe på 6.-plass, 1.47 bak det ledende russiske laget. Bø gikk Norge opp til 3.-plass, 43 sekunder bak det russiske laget. Sturla Holm Lægreid, Tarjei Bø og Vetle Sjåstad Christiansen gikk de øvrige etappene.

Han vant også  fellesstarten og endte med fire gull og én bronse i OL i Beijing. Det er bedre enn Ole Einar Bjørndalens fire gull fra 2002 og når det gjelder vinter-OL bare overgått av Eric Heidens fem gull i 1980. Dette var femte gang en norsk utøver klarte å ta fem medaljer i ett og samme OL: Den første var skytteren Otto Olsen som tok tre gull og to sølv i sommer-OL 1920 i Antwerpen, den andre var skøteløperen Roald Larsen som i vinter-OL 1924 tok to sølv og tre bronse (sølv på 1500 m og sammenlagt, bronse på 500 m, 5000 m og 10000 m), den tredje var Marit Bjørgen med tre gull, én sølv og én bronse i vinter-OL 2010 i Vancouver og den fjerde var Marte Olsbu Røiseland, som også vant fem medaljer i vinter-OL 2022 med tre gull og to bronsemedaljer.

Meritter

Olympiske leker

Verdensmesterskap

Juniorverdensmesterskap

Verdenscupoversikt 
Oppdatert per 21. januar 2023
 63 seire i verdenscuprenn – (32 sprint, 16 jaktstart, 11 fellesstart og 4 normaldistanse)
 66 seire totalt – (33 sprint, 16 jaktstart, 12 fellesstart, 5 normaldistanse – * inkludert en seier i Vinter-OL 2018 samt to seire og en 3.-plass i Vinter-OL 2022 som ikke talte med i verdenscupsammendraget. VM var tellende i verdenscupen frem til og med VM i 2021.)
 100 pallplasseringer i verdenscuprenn – 104 pallplasseringer totalt (inkludert alle VM- og OL-renn)

Utmerkelser 
 2012 – Karolineprisen – tildeles talenter på nasjonalt plan, innen kultur og idrett

Privatliv 
Han er siden 7. juli 2018 gift med Hedda Kløvstad Dæhli. De fikk en sønn i januar 2020.

Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over mestvinnende verdenscupvinnere i skisport
 Gullklubben – Norske Olympiavinneres Klubb

Referanser

Eksterne lenker 
 
 
 
 

Personer fra Stryn kommune
Norske langrennsløpere
Norske skiskyttere
Olympiske mestere for Norge
Olympiske sølvmedaljevinnere for Norge
Olympiske bronsemedaljevinnere for Norge
Olympiske mestere i skiskyting
Olympiske sølvmedaljevinnere i skiskyting
Olympiske bronsemedaljevinnere i skiskyting
Medaljevinnere under Vinter-OL 2018
Deltakere for Norge under Vinter-OL 2018
Skiskyttere under Vinter-OL 2018
Deltakere for Norge under Vinter-OL 2014
Skiskyttere under Vinter-OL 2014
Verdensmestere i skiskyting
Norgesmestere i skiskyting
Best av de beste-deltakere
Vinnere av Karolineprisen
Kongepokalvinnere i skiskyting
Vinnere av Holmenkollmedaljen
Medaljevinnere under Vinter-OL 2022
Deltakere for Norge under Vinter-OL 2022
Skiskyttere under Vinter-OL 2022
Deltakere for Norge under VM i skiskyting 2015
Deltakere for Norge under VM i skiskyting 2016
Deltakere for Norge under VM i skiskyting 2017
Deltakere for Norge under VM i skiskyting 2019
Deltakere for Norge under VM i skiskyting 2020
Deltakere for Norge under VM i skiskyting 2021
Juniorverdensmestere i skiskyting
Deltakere for Norge under VM i skiskyting 2023